
esiderata  tandem  meta  adsequuta*  Iegi- 
us  nostris  academicis  satis  faciendi  gratia, 

dissertationem  quamvis  inexercitatus  d  e 

> 

notu  corporis  ea  ratione  conscripsi,  ut: 
Juidnam  motus  corporis  ad  functionis  or¬ 
ganicas  harmonice  peragendas  conferat  et 
piae  noxae  ex  defectu  vel  quantitate  ejus 

peccante  oriantur,  quibuscum  cautelis  et 

•  , 

n  quibus  sanitatis  laesae  formis  et  quom- 
nodo  sit  ad  hibendus>  mihi  exponere  pro 

i  f 

josuissem.  Quapropter  lector  benvole,  dum 
pagellas  has  pervolvis,  opellam  hanc  nil 


#//// 


esse,  nisi  dissertationem  a  tirone  conscrip¬ 
tam,  in  memoriam  revocare  velis,  qui  pe- 

nitus  liber  est  a  fervore  nomen  exinde  il¬ 
lustre  sibi  comparandi* 

Introductio. 

Notiones  historicae. 

§*  ^ 

Omnis  creatura  vivens ,  etiamsi  animalculum 
oculo  inarmato  vix  dignoscendum,  motu  or¬ 
ganico  scilicet  expansione  et  contractione  per¬ 
petua  organismi  vel  singuli  ejus  organi  exis  ten¬ 
ti  ani  suam  manifestat  et  sustentat.  Jam  vero 
exinde  patet,  naturae  illum  ad  conservandum 
universi  et  singulae  creaturae  functionum  can- 
centum  harmonicum  valde  necessarium  esse. 
Serena  mente  ulterius  indagantes ,  motum  or¬ 
ganicum  semper  iritamento  vel  impulsu  quo¬ 
dam  sive  ex  organismo  ?  sive  ex  potentiis  ex¬ 
ternis  prodeunte  provocari  invenimus.  In  ho¬ 
mine  et  animalibus  magis  evoluto  systemate 
nervoso  et  s  an  qui  neo  praeditis,  quorum  insi« 
mul  organa  ad  motum  destinata,  artificiose  et 
mirifice  constructa  fuere,  praeter  motum ,  qui 
influxu  potentiarum  externarum  involumturie 
cietur  alium  adhuc  dum  observamus  ,  quo  ad 
arbitrium  et  voluntatem  de  loco  in  locum  cito 
et  celeriter  vel  pedentim  et  tarde  moventur. 

cujus  motus  salutare  atque  necessarium  exer¬ 
citium  explanare  conabor. 

Prius  quam  autem  sententiam  meam  argu¬ 
mentis  scientificis  illustravero ,  cum  opinioni¬ 
bus  virorum  peritissimorum  suffulciam.  Ut  cla¬ 
rius  illucescat,  quidnam  ad  conservandam  sa¬ 
nitatem  et  ad  mitigandas  morbos  conferat  mo¬ 
tus  scilivet  corporis  justus  et  moderatus,  in 
scriptis  mihi  praestantibus  huic  materiae  con¬ 
grua  invenientia  praecedant. 

Artis  nostrae  Coriphaeus  ait  in  libro  de 
diaeta  §♦  i*  Homo  edens  sanus  esse  non  potest, 
nisi  etiam  laboret,*  contrarias  enim  inter  se  vi¬ 
res  habent  cibi  et  labores,  verum  inter  se  mix¬ 
ti  conferunt  ad  sanitatem. 

Ouapropter  aegros  ad  roborandum  cor¬ 
pus,  non  solum  ob  acris  salubritatem  et  varie¬ 
tatem  regionum  locorumque,  sed  et  ab  motus 
muscularis  emolumentum  Alexandriani  miserat. 

Quam  ob  rem  asserit  Plato  in  suo  libello 
de  politica:  Graecos  tempore  heroum  catar- 
rhos  arthritidem  et  flatulentiam  ignorasse  coque 
tempore  de  diaetetica  nullam  mentionem  fecis¬ 
se,  artemque  medicam  cura  morborum  solum 
endemicorum  et  quoad  laesiones  occupatam 
fuisse* 

Galenus  lib.  2.  de  sanitate  tuenda  scribit: 
Sanitatis  tutela  a  labore  est  auspicanda. 

Celsus  cludum  id  professus  est,  perhibens: 
Ignavia  corpus  hebesci,  labore  firmari,  illa 
maturam  senectam,  hac  longam  adolescentiam 
proferi. 

Plutarchus  narrat  de  Cicerone,  eum  in  ju¬ 
ventute  gracilem  et  ventriculo  adeo  debili  prae¬ 
ditum  fuisse  ,  ut  paueos  cibos  digerere  potue¬ 
rit  Athenas  profectus,  ibidem  gimnasticis  exer¬ 
citationibus  adeo  roborabatur,  ut  ipsa  ejus  vox 
plus  intentionis  claritatis  et  amoenitatis  adipis¬ 
ceretur. 

Notum  de  Julio  Caesare,  illum  in  juven¬ 
tute  cephalalgia  continua  et  epilepsia  laborasse, 
ast  perpetua  itinera  militaria,  vita  magis  vil 
laris  et  commotio  perpetua,  valetudinem  ej\is 
mirifico  modo  confirmabant. 

Vegetius  quotidianas  armorum  exercita¬ 
tiones  ad  sanitatem  militum  conservandam  plus 
conferre,  quam  medicos  asserit,  quod  ex  quo¬ 
tidiana  experientia  elucescit;  nam  in  captivis 
longo  tempore  incarceratis  sine  ullo  fere  motu 
retentis,  res  patula  est,  tumidulum  corporis 
habitum  videndum ,  leucophlegmaticos  hydro¬ 
picos  scorbuticos  fieri,  dificultates  digestionis 
abstructionis  et  mala  exinde  nata  experiri* 

Sectio  prima* 

Motus  corporis  respectu  phisiologico  consideratio» 

§♦  2» 

Hoc  modo  confirmata  et  experientiae  et 
auctoritatis  fide  argumenta  scientifica  adducere 
restat,  quibus  clarum  sit:  Ouidnam  conferat 
corporis  motus  ad  functiones  organicas  harmo¬ 
nice  peragendas  ;  quae  noxae  ex  defectu  vel 
quantitate  peccante  hujus  motus  oriantur,  qui¬ 
bus  eum  cautelis  ad  plurimorum  morborum 
curam,  quomodo  et  in  quibus  sanitatis  lesae 
formis  sit  adhibendus* 

§♦  3» 

Verum  tamen,  ut  primo  corporis  motus 
in  functiones  organicas  effectus  explanam,  sup¬ 
ponendum  ex  physiologicis  censeo,  vitae  et 
sanitatis  rationem  maxime  a  sariquinis  et  alio» 
rum  humorum  aequabili  circulo  et  motu  pro 
et  regressivo  per  majores  minoresque  corporis 
meatus  adeo  dependere,  ut  motus  hic  salvus 
ac  incolumis  evadat,  inutilia  superflua  ac  ex¬ 
cernenda  per  congrua  corporis  organa  evacua» 
tona  et  transpirationem  removeantur,  utilia 
nutem  et  organismo  adaequata  serventur. 

§•  4, 

Motum  hunc  variantem  praeprimis  expe- 

riuntur  vasa  musculos  perrepentia  aut  illis  con- 
tingua  ,  horumque  humores  continentia.  Nam 
musculus,  dum  agit,  brevior  fit,  crassior  du¬ 
rior  que  ,  nontantum  ipse  movetur,  sed  et  tota 
sua  mole  et  quavis  fibra  movet  partes ,  quibus 
nectitur,  quas  tangit;  movet  itaque  tam  anta- 
gonisticas  quam  contiguas  partes,  nunquam 
brevior  crassior  duriorque  fieri  potest,  nisi 
partes  ad  se  invicem  magis  accedant,  nisi 
fibrae  musculares  firmius  inter  se  cohaereant 
conectantur  et  sibi  aproximentur ,  quo  effectu 
ejus  vasa  praeuruntur  arctantur,  humoresque 
contenti  agitantur. 

§.  5. 

Redeunte  autem  expansione  humores  in 
vasis  contenti  nunc  exprimantur  nunc  retinean¬ 
tur,  nunc  aequabiliter  canales  suos  perfluant, 
stagnantia  in  canalibus  et  receptaculis  move¬ 
antur,  fluentia  promoveantur  aterantur,  mutua¬ 
que  solidorum  fluidorum  que  actio  intendatur, 
necesse  est. 

§•  6. 

Praeprimis  vero  musculo  se  contrahente 
sanquis  venosus  in  venas  majores  exprimitur, 
minoribus  autem  inanitis  arteriosus  repellitur ; 
relaxato  iterum  musculo  eo  velociori  impetu  in 
venam  inanitam  irruente ,  quo  haec  minus  re? 

sistit,  adeoque  musculo  agente  alterne,  expel¬ 
lat  et  admittat  sanquinem,  hinc  cordi  quodam 
modo  similis  evadit  ita,  ut  diceres,  in  omni 
musculi  contractione  et  expansione  systolem  et 
dyastolem  systoli  et  dyastoli  cordis  similem 
inveniri.  Hinc  totidem  corda  quasi  analoga  san- 
quini  opponi,  quot  musculosmoveri ,  et  cum 
musculus  attenuat  dissolvat  et  atterrat  sanqui¬ 
nem,  tunc  pulmoni  quasi  similis  redditur,  ut 
ita  dicam,  musculum  quemque  esse  ad  san¬ 
quinem  per  musculum  ejus  que  vicinitatem  de¬ 
currentem,  quod  pulmo  sit  respectu  totius  mas¬ 
sae  sanquinis,*  utrumque  docet  sanquis  e  vena 
missus,  motu  manuum  musculari  sub  ipsa  ve- 
naesectione  accellerari. 

§*  7. 

Sanquis  igitur  praeprimis  venosus  muscu¬ 
lorum  actione  mutatus,  lympha  ipsa  eadem  ac¬ 
tione  copiosius  expressa  majori  quantitate  vio- 
lentiorique  impetu  in  ramos  majores  propul¬ 
santur  et  celerius  per  venam  cavam  in  atrium 
atque  ventriculum  cordis  dextrum  invehuntur, 
quibus  cor  ad  majorem  atque  citiorem  ejus 
contractionem  excitatur ;  nam  proxima  motus 

cordis  causa  est  influxus  sanquinis  venosi  in 
ejus  atria. 


Sicuti  autem  ante  dictus  sanquinis  influxus 
ad  cor  dextrum  se  habet,  ita  cor  se  habet  ad 
pulmones,  hi  ad  cor  sinistrum,  hoc  ad  aortam. 
Sanquinis  itaque  venosi  motus  musculis  agen¬ 
tibus  incitatus,  numerum  ac  vim  cordis  con¬ 
tractionum  intendit,  unde  etintenditur  et  actio 
pulmonum  et  arteriarum.  Hisce  actionibus  ad 
auctis  sanquis  magis  elaboratur  attenuatur,  cras* 
siores  ejus  particulae  exactius  dividuntur ,  tran- 
spiratio  adaugebitur ,  aliena  evacuantur  atque 
universa  excretionum  oeconomia  et  sanquinis 
circulus,  in  quibus  fere  fundamentum  vitae  et 
sanitatis  ponitur,  incolumis  et  incorrupta  ser¬ 
vatur. 

i  ■ 

§•  9. 

Sub  debito  motu  musculari  non  solum  cir¬ 
culationem  et  respirationem  sed  et  per  has  or¬ 
gana  abdominalia  adsimilationi  et  reproduc- 
tioni  dicata  rite  opus  suum  peragore  sequenti¬ 
bus  nitar  argumentis  : 

Digestionis  opus  per  affluxum  salivae  li¬ 
quoris  gastrici  et  contractione  ventriculi  per¬ 
petua  Diaphragma  inter  et  musculos  abdomi¬ 
nales  cieri,  et  circulatione  debite  vigente  men¬ 
strua  haec  secerni  Physiologia  ostendit.  Fortior 
crebriorque  respiratio  diaphragma  musculos- 

que  abdominales ,  quibus  iterum  ventriculus 
ejusque  contenta  praemuntur  5  sanquinis  influ¬ 
xus  in  ventriculi  tunicas  liberior  copiosiorque 
evadit,  unde  robur  ventriculo  accedat  necesse 
est.  Ingesta  itaque  diluuntur  macerantur  solvun¬ 
tur  et  per  vim  proeli  abdominalis  in  vita  labo¬ 
riosa  debite  auctam  ad  intestina  defferuntur  ,* 
bic  iterum  debita  liquoris  pancreatici  enterici 
et  bilis  quantitate  miscentur  atque  diluuntur* 
Ouo  facto  naturae  convenientia  ope  resorptio¬ 
nis  processu  per  vasa  lactea,  glandulas  mese- 
raicas  ductumque  thoracicum  ad  venam  cavam 
usque  defferuntur  et  cum  sanquine  miscentur. 
Reliqua  ex  nutrimentis  praecipitata,  uti  resi¬ 
dua  ciborum  bilis  liquoris  gastrici  enterici  et 
pancreatici,  quae  in  succum  et  s  an  qui  nem  de¬ 
ferri  non  possunt,  brevi  temporis  spatio  motu 
intestinorum  peristaltico  per  anum  expelluntur* 

§* 

Hisque  omnibus  commodis  vita  iners  at¬ 
que  sedentaria  caret,  dirisque  morbis  non  raro 
adficitur,  ut  ex  solo  hoc  respectu  jam  misera 
sit  dicenda.  — -  Nam  torpente  actione  muscu¬ 
lari  sanquis  sola  vi  cordis  et  arteriarum  in  cir¬ 
culum  agitur  parumque  pabuli  lanquente  etiam 
pulmonum  functione  universo  corpori  adfertur, 
Lanquente  itaque  circulatione  atque  respiratio» 

ne  omnes  reliquae  functiones  tabescunt.  Parva 
evadit  digestio  3  ingesta  dificillime  digeruntur, 
ructus  flatus  dyspepsia  colica  vomitus  dyarrhoea 
status  [pituitosus  aut  verminosus  exoriuntur. 
Lympha  spissa  in  vasis  atque  glandulis  suis  stag¬ 
nans  3  genitrix  infarctuum  evadit,*  tument  glan¬ 
dulae  meseraicae,  tabem  ascit  idem  minantes y 
tument  et  hepar  et  reliqua  organa  abdomina¬ 
lia*  Tumentia  iterum  organa  stagnationibus 
profluviisque  diversis  morbosis  ansam  prae¬ 
bere  et  calculos  icterum  clilorosim  hidropem 
scyrhum  atrophiam  et  tot  tantasque  cachexias 
producere  possunt»  Circulatio  ipsa  omnium 
fluidorum  lanquescit,  calor  animalis  imminui¬ 
tur,  secretiones  et  excretiones  qualescumque 
retardantur  pervertuntur ,  totum  corpus  tume¬ 
scit  3  habitus  scrophulosus  leucophlegmaticus 
atque  scorbuticus  aut  macilentus  tabidusque 
horrendum  claudant  agmen  malorum:  Non  mi¬ 
rum  itaque  si  quotidie  in  sedentariis  multa  ho¬ 
rum  malorum  sunt  observanda,  quibus  adhuc 
accedunt  vitia  respirationis,  uti  dyspnoea  asth¬ 
ma  vitia  cordis  aneurismata  vasorum  majorum 
et  centum  alia. 

§»  ih 

Mullibi  autem  citius  frequentiusque  delec¬ 
tus  motus  mala  sua  ostendit 5  quam  in  systc- 

mate  venae  portarum;  sanquis  enim  hic  cir¬ 
culans,  cito  lentescere  et  stagnare  in  suis  va¬ 
sis  incipit,  sicque  hypochondriam  cum  mate¬ 
ria  ceu  jenuinam  vitae  otiosae  sobolem  pro¬ 
creare  valeant,  quae  et  non  raro  in  maniam 
usque  adolescit,  nisi  haemorrhoidum  fluxus 
felici  partu  foetum  hunc  excludat. 

§*  12* 

Recte  itaque  vena  portarum  porta  malo¬ 
rum  nuncupatur.  Contemplemur  Protheum 
huncce  morborum  arthritidem,  quae  sub  di¬ 
versissimis  formis  universum  genus  humanum 
longe  lateque  extorquet!  In  extenso  systemate 
venae  portarum  totam  vegetationis  sphaeram 
perrepente  sedes  horrendi  istius  morbi  depre¬ 
henditur. 

§.  13, 

Motus  etiam  excessivus  detrimenta  sua  ha¬ 
bet  et  multorum  evadit  fomes  malorum.  Inten¬ 
ditur  in  genere  sanquinis  circulus,  cordis  at¬ 
que  vasorum  parietes  uberius  verberantur ,  fe¬ 
bres  et  inflammationes  diversorum  in  encepha¬ 
lo  thorace  et  abdomine  reconditorum  organo¬ 
rum  provocantur. 

§*  14. 

Adaucta  circulatione  musculis  agentibus 

alor  et  turgor  animalis  adaugentur,  sanquis 
xpanditur  et  expansus  vasa  obruit  capilaria 
linus  resistentia j  organa  mollia  latice  vivifi* 
ante  suo  obruuntur,  congestionibus  proflu- 

iisque  aliis  activis  faventia,  animi  deliquium 
apoplexia  etiam  non  raro  sequuntur.  Favent 
trro  hisce  eventibus  aetas  juvenilis,  habitus 
iversi  morbosi,  ut  plethoricus  phthisicus  et 
facilis,  temperamentum  sanquineum  et  alia. 

*  §.  15. 

Calore  porro  sanquis  expansus  in  cutis 

Isa  urgetur  et  transpiratio  movetur*  Ad  aucta 
ro  transpiratione  corpus  non  solum  hebescit 
vires  exeduntur,  sed  et  ob  nimiam  humo- 
am  nobilium  jacturam  animi  deliquium,  ma- 
ram  senectam  et  mortem  citam  patiuntur. 

§•  16. 

Serum  sanquinis  itaque  dissipatur  rema- 
mte  crassiori  parte  eruere.  Sanquis  densus 
assus  et  minus  permeabilis  evadit;  praepri- 
is  autem  lympha  coaguabilis  inspissatur  et 

1  logisticae  sanquinis  indoli  favet.  Stagnant 
que  humores  ex  causa  iterum  contraria, 
•escunt  putrescuntque  ]  putrescunt  et  alii  hu- 
>res  inquilini,  quaeprimis  autem  bilis  cor- 

Impitur.  Spissa  tensaque  bilis  minori  secer- 
:ur  quantitate,  itaque  minus  etiam  excreta 
'um  digestionis  opus  labefactatur.  Rances- 

eunt,  patrescunt,  acescantque  chimus  et  chi- 
lus  et  rancida  iterum  coluvies  multis  et  gravi¬ 
bus  discrassiis  ansam  largitur. 

§.i7.  "  c  “  ■*'  ‘  ; 

Lanquorem  dein  ex  quolibet  nimio  motu 
progredientem  organa  omnia  experiuntur.  Cu¬ 
tis  calida  turgida  rubraque  contrahitur  palles¬ 
cit  et  relaxatur;  musculorum  actio  nimis  inten¬ 
sa  languet;  eor  vasaque  majora  sanquinis  con¬ 
tractione  nimis  dilatata,  elasticitate  spoliantur, 
evaduntque  minus  vacua.  Medula  ossium  ipsa 
diluta,  per  vasa  resorbentia  sanquini  iterum 

advehitur  et  sic  consumitur. 

§.  18. 

Ex  perversa  partium  tam  fluidorum  quam 
solidorum  indole  facile  exinde  fluentia  symp¬ 
tomata  morbosa  interpraetantur.  Praeprimis 
pulmones  sanquine  obruti  inhibitam  respira¬ 
tionem  suffocationem  profluvia  inflammationes 
et  phthises  cum  eorum  sequelis  minantur.  Ute¬ 
rus  gravidus  nimia  corporis  intensione  ad  con¬ 
tractionem  ipsam  urgetur,  et  partu  praematu¬ 
ra  foetum  in  lucem  protrudit;  haemorrhagiae 
porro  ipsae  prolapsus  herniae  et  gravia  mala 
diversa  tali  modo  adducuntur. 

Sectio  Secunda. 

De  cautelis  sub  quolibet  motu  corporis  observandis. 

§♦  f3* 

Rationis  medelae  duplicem  distinquimus 

corpus  movendi  modum,  prouti  vel  suis  aut 
alienis  viribus  hoc  salutare  exercitium  peragi¬ 
tur»  Primum  activum  alterum  passivum  nun¬ 
cupari  placuit  Hvgienae  scriptoribus.  Complec¬ 
tuntur  autem  his  varia  exercitia ,  quae  non  ve¬ 
hementia  solum  motus  muscularis,  sed  et  di¬ 
versis  effectibus  suis  a  se  invicem  differunt. 

Licet  haec  in  diaeteticorum  scriptis  sat 
paene  hucusque  exarata  inveniamus,  tamen  uf 
scopum  nihi  praefixum  attingam,  quatenus 
vires  et  tempus  sufficiunt,  primo  regulas  quas¬ 
dam  universales ,  dein  singulorum  corpus  2110- 
jvendi  methodorum  effectus  eminentiores  ad¬ 
jungam. 

§.  20. 

Regulae  notatu  dignissimae  sunt  sequentes : 
DU  Sub  quocumque  corporis  motu  ad  id  respi¬ 
ciendum  ,  ne  ad  singulum  membrum  restrin¬ 
gatur,  sed  in  totum  corpus  influat.  Ouam 
ob  rem  ambulatio  ,  itinera ,  blanda  saltatio, 
lusus  pilli  utilitate  excellunt, 

2.  Inspiratio  aeris  puri  et  liberi  cum  omni  mo¬ 
tu  copulanda,  nam  multi  opifices,  uti  fabri 
ferrarii  3  panni  textores  sufficientes  faciunt 
motus ,  attamen  ipsis  minime  conducunt  ob 
canimorationenx  in  aere  impuro. 

3.  In  omni  continua  et  vehementiori  corporis 
commotione  praecipue  in  itineribus  tenuem 

ei  parcum  victum  adsumere  necesse  est, 
quia  facilius  colluvies  ciborum  magnam  ven¬ 
triculo  noxam  infert  Praecipue  evitandus 
est  pastus  largus  vespertinus  et  potulenta 
spirituosa.  Cerevisia  bene  fermentata  et  jus¬ 
culum  bene  conducunt  Ceteroquin  appeti¬ 
tus  adauctus  semper  commotionis  bonum 
signum.  Corpore  aestuante  thea  cum  lacte 
et  butirum  cum  pane  deligatum  et  salubre 
praebent  recreamentum. 

4*  Maxima  pars  hominum  in  eo  peccat,  quod 
eito  ex  uno  in  alterum  malum  ruat,  vel  su¬ 
bito  vehementiores  corporis  motus  tentetvel 
ex  tardis  et  paucis  commotionibus  recrea¬ 
mentum  expectet,  quamobrem  gradatim  so¬ 
lum  vires  exercendae  et  corpus  roborandum. 

5.  Diversus  etiam  corporis  motus  valde  utilis, 
ita,  ut  ambulatio  cum  saltu  aut  ludis  et  la¬ 
boribus,  equitatio  cum  vectione  in  rheda  aut 
navi  alternent. 

6.  Susceptis  et  tentatis  itineribus  longioribus, 
pediluvia  aut  balnea  tepida  cutis  et  muscu¬ 
lorum  tensionem  valdopere  mitigant. 

7.  Nequaquam  sub  motu  corporis  functiones 
mentales  intendantur.  Colloquium  jocosum 
cum  consortibus  et  adspectus  naturae  exhi¬ 
larantis  sint  occupationes  itinera  suscipien¬ 
tium. 

Sectio  tertia* 

De  corporis  motu  diversitate* 

§*  21- 

Motus  corporis  activus  vario  instituitur 
modo  ,  uti  ambulando  saltando  venando  atque 
natando.  Huc  etiam  spectant  lusus  diversi  cum 
pillis  atque  palestris  et  alia. 

Inter  motus  hosce  primum  locum  occupat* 
deambulatio,  qua  omnium  fere  musculorum 
fit  aequalis  motio,  hinc  omnes  salutares  effec¬ 
tus,  de  quibus  jam  supra  monuimus,  motus 
pedisequas  habet  et  a  quolibet  etiam  facillime 
et  sub  omnibus  circumstantiis  est  instituenda* 

§♦  22* 

Deambulationi  accedit  saltatio  blanda  pla¬ 
cida  decensque.  Multa  ex  hacce  amoena  exer¬ 
citatione  evaderent  commoda ,  nisi  per  longius 
temporis  spatium  magnaque  corporis  intentio¬ 
ne,  uti  plerumque  videndum  est,  perageretur. 
Intenditur  functio  pulmonum»  vasa  majora  mi¬ 
nora  que  sanquine  oplentur,  calor  et  turgor  vi¬ 
talis  increscunt,  et  extensa  cutis  plaga  calet 
sudatque.  Adauctis  omnibus  corporis  functio¬ 
nibus  facile  sanitas  periclitatur,  facillime  au¬ 
tem  agentibus  potentiis  morbiferis;  qua  prop¬ 
ter  non  mirandum,  si  in  saltantibus  phthises 
profluvia  et  retentiones  omnis  generis,  apo¬ 
plexia  et  mala  centena  alia,  sanitatem  etiam  fir* 

missimam  pervertant  et  mortem  addacunt.  Ita¬ 
que  ad  morbos  praecavendos  atque  sanandos 
hocce  corporis  exercitium  non  svadendum. 

§.  23* 

Quod  motum  corporis  attinet,  qui  sub  lu¬ 
su  cum  pillo  atque  palestra  celebratur,  maxi¬ 
me  salutaris  evadit,  quia  omnes  musculos  am¬ 
bulatione  ipsa  intensius  et  magis  exercet. 

§•  24. 

Proxime  huic  motui  accedunt  lusus  gim- 
nastici  et  alii,  qui  plerumque  Spartae  celebra¬ 
bantur  et  maxime  ad  roborandum  corpus  con¬ 
ducunt,  quod  Athletes  antiquitatis  demonstrant. 

§.  25. 

Quod  sexum  virilem  venatio  et  opificia  in 
horto  aut  agro  instituenda,  huc  spectant,  quae 
insimul  cum  salutari  in  aere  libero  corporis 
exercitatio,  omnes  mentis  vires  continua  ac¬ 
tione  defatigatas  exhilarant. 

§.  25. 

Ars  natandi  ob  varios ,  quos  exigit  motus 
et  ob  stimulantem  aquae  impressionem  ad  egre¬ 
gia  hujus  ordinis  spectat  remedia,  dummodo 
difoita  cautela  instituitur. 

§.  27. 

Inter  motus  passivos  maxime  solennis  est 
equitatio ,  quae  eo  excellit,  quod  abdomen 
vallidius  concutiat,  breviorique  temporis  spa- 

lio  sufficientem  producat  motum*  Solum  hoc 
meminisse  juvabit ,  temulentos  haemorrhoida- 
rios  in  phtliisiin  herniam  conjesiiones  ad  ence« 
phalum  dispositos  aut  morbis  organorum  uro- 
poeticorum  laborantes  gravius  plerumque  plec¬ 
ti,  Vectio  in  rheda  navi  sella  lectuca  priori  fe¬ 
re  aequales  habent  effectus  attamen  leviores, 
quam  ob  rem  haec  motus  passivi  species  so¬ 
lum  debilioribus  et  sensilioribus  hominibus 
commendanda  esset,  ob  leves  concussiones 
et  aeris  liberi  accessus. 

§•  23. 

Dein  ut  circa  corporis  exercitationes  quas¬ 
dam  regulas  diaeteticas  adjungam:  meminisse 
juvabit,  infantibus  idoneum  esse  in  lectulis 
cunis  vel  nutricum  ulnis  moveri,  pueros  a  lu¬ 
dis  aliisque  exercitationibus  non  cohiberi  a  se¬ 
veris  nimis  parentibus  vel  custodibus.  Adulti 
salubri  corporis  motu  vires  sustineant  et  fir¬ 
mant,  Senes  se  exerceant  laboribus  vehemen¬ 
tia  tamen  eorum  remissa ;  ipsa  autem  exercitia 
fiant  in  puro  temperato  liberoque  aere,  sint 
moderata  quibusdam  intervallis ,  praeprimis 
aestate  corpus  mentem  que  recreantia,  totum 
corpus  membraque  omnia  aequabiliter  moven¬ 
tia,  Optime  prima  et  secunda  hora  post  coe- 
nam  incipiant,  finis  sit  incipiens  lassitudo  aut 
levis  sudor. 

Sectio  quarta* 

Motus  corporis  respectu  therapeutico  consideratio. 

§.  29. 

Qua  medicamentum  aut  adjuvans  alia  re¬ 
media  motus  corporis  ab  omni  aevo  jam  lau¬ 
datur  in  coluvie  mucosa  pituitosa  et  prodeun- 
te  inde  indigestione  obstructione  et  colica.  In 
morbis  dein,  in  quibus  materiarum  organica¬ 
rum  resolutio  retardantur,  unde  humores  spis¬ 
santur,  canales  infarciuntur  obstruuntur,  or¬ 
gana  mollia  indurantur  ei  viscera  atque  glan¬ 
dulae  intumescunt*  Hisce  obstructionibus  in- 
faretibus  et  induraticnibus  organa  in  abdomi¬ 
ne  sita,  uti  hepar  lien  uterus  et  ovaria  prae- 
primis  plectuntur  et  jenitrices  multorum  ma¬ 
lorum  evadunt.  Pletora  abdominalis  sanquinis 
presertim  venosi  laticem  suum  in  vasa  hae- 
morrhoidalia  urget  et  morbum  haemorrhoida- 
rium  provocat.  Phaeter  diaetam  congruam  ni¬ 
hil  tam  facile  plethoram  istum  venosam  dissi¬ 
pare  volet,  quam  congrua  corporis  exercitatio. 

§.  30. 

Arthritis  ipsa  tam  acuta  quam  chronica, 
quae  frequentissime  cum  plethora  venosa  co¬ 
pulata  incedit,  in  hocce  medicamento  non  so- 
latium  tantum,  sed  et  radicalem  morbi  mede¬ 
lam  invenit.  Familiaris  plerumque  morbus  est 
ditibus >  gulae  et  baccho  studiosis,  in  quibus 

nimio  virium  incendio  facultates  omnes  exhau¬ 
riuntur.  Torporem  exhibet  in  organis,  quae 
praesidia  sunt  digestionis  sanquificationis  se¬ 
cutionis  excretionis  atque  nutritionis.  Plectun¬ 
tur  arthritide  porro  homines,  quibus  potentiae 
metrientes  atque  stimulantes  detrahuntur,  quo¬ 
rum  yires  jactura  sanquinis  seminis  et  humo¬ 
rum  nobilium  quorumcumque  exeduntur.  Ad 
yitam  itaque  lanquentem  excitandam  et  ad  efre- 
nem  moderandam,  ne  corpus  et  mens  aliquid 
detrimenti  capiat,  motus  corporis  primum  si¬ 
bi  vindicat  locum.  Ouibus  itaque  notus  corpo¬ 
ris  officiis  et  muneribus  denegatus  erat,  uti  mi¬ 
nistris  civitatum  ductoribus  et  literatis,  obstruc¬ 
tionibus,  haemorrhoidibus  arthritide  et  aliis 
plectuntur;  omnium  horum  malorum  victares 
corporis  justa  et  debita  exercitatione  evaderent. 

$.  31. 

Magnum  praebet  remedium  motus  corpo¬ 
ris  ad  delendam  dyathesim  catarrhosam  atque 
rheumaticam.  Aetas  juvenilis  habitu  plerum¬ 
que  scrophulosa  donata  minimia  aeris  athmos- 
pherici  mutatione  ,  corixa  aliisque  affectioni¬ 
bus  catarrhosis  plectuntur ,  praeprimis  autem 
vero  et  auctumno.  Crebuor  corporis  motus  in 
aere  sereno  puroque,  parva  itinera  equitatio 
aut  vectio  in  rheda  hancce  dyathesim  optime 
fugare  valent,  si  tantum  vestimentis  aeris  tem- 

peraturae  correspondentibus  erga  refrigerium, 
quod  secus  facile  pati  possunt,  et  magis  damni 
quam  lucri  capiant,  satis  tueantur.  Hoc  et  de 
rheumatismo  valet.  Homines  vitam  sidentariam 
degentes  et  aeris  vicissitudinibus  non  adsve- 
facti,  cuti  luxa  grucili  teneraque  corripiuntur, 
et  sic  facile  refrigerium  patiuntur.  Hocce  evi¬ 
tare  cupientes  ,  pellibus  vestimentis  gravibus 
ex  lana  et  aliis  contextis  teguntur  et  revera  in 
contrarium  errorem  delabuntur.  Morantur  por¬ 
ro  in  clausis  cubilibus  nimiopere  calidis  et 
primo  ventui  minus  amoeno  expositi,  variis 
jam  rheumatismi  formis  vexantur.  Ouod  motu 
et  exercitatione  corporis  in  aere  libero  minus 
calido  tatam  erga  rheumatismos  dispositionem 
eradicare  valeant,  quotidiana  testatur  expe¬ 
rientia. 

§-  32. 

Homines  dein  morbos  gravissimos  supe¬ 
rantes  frustra  in  longa  eorum  reconvalescentia 
remediis  nutrientibus  restaurantibus  atque  ro¬ 
borantibus  uterentur,  nisi  modicas  corporis 
exercitationes  in  aere  puro  atque  sereno  insti¬ 
tuerent.  Testimonio  suntreconvalescentes  post 
typhum,  febres  nervosas  et  alios  morbos  adi» 
namicos  relieti, 

§♦  33. 

Nunquam  remedia  marcialia  et  china  tan¬ 
tos  exererent  effectus  ,  nisi  eorum  digestio  at¬ 
que  subactio  debito  corporis  motu  suffulcire¬ 
tur.  Maxime  autem  utilitas  motus  corporis  in 
oculos  caedit  in  aegris  viscerum  obstructioni¬ 
bus  laborantibus,  qui  longa  instituunt  itinera, 
ut  balneorum  usum  possent  tentare.  Solven- 

tium  aquarum  et  b  alne  oram  virtus  nunquam 
in  aegrorum  salutem  cederent,  nisi  corporis 
exercitia  insimuel  instituerentur,  et  tali  ratione 
v;tam  lanquentem  non  solum  in  infarctis  at¬ 
que  obduratis  organis,  sed  et  in  omnibus  cor¬ 
poris  systematibus  et  organis  excitarent.  Oui- 
bus  itaque  aquarum  soteri  arum  usus  conce¬ 
duntur  atque  suadentur,  commentiatur  quoque 
frequens  motus  corporis,  quibus  simul  junctis 
unice  virtus  salutaris  dependet. 

§.  35. 

Morbus  dein  scrophulosus  atque  rhaebitfs 
tam  infantum  quam  adultorum  in  motu  corpo¬ 
ris  invenit  summopere  dignum  medicamen¬ 
tum.  Ut  itaque  prava  nutritio  atque  retardata 
repro ductio  ad  normalem  redire  possit  statum, 
motus  continuus  per  longius  temporis  spatium 
protractus,  in  aere  puro  serenoque  svadetur. 
Commendatur  porro  obambulatio  in  pratis  vi¬ 
rentibus  in  liortis  et  nemoribus.  Ouam  ab  rem 

remedia  sic  dicta  antiscropliulosa  effectus  suos 
salutares  nunquam  exerere  possent,  nisi  mo¬ 
tus  externus  simul  institueretur. 

§.  36. 

Huc  spectat  et  clilorosis  9  cujus  proxima 
causa  imperficta  sanguificatio  incusatur.  Hanc 
ob  rem  totius  organismi  evolutio  potentissime 
retardatur,  et  splierae  sexualis  maturatio  citius 
quam  fus  est,  explicatur,  aut  suprimitur.  Ad 
digestionem  sanquilicationem  et  nutritionem 
adaugendam,  ad  infarctus  organorum  re  pro¬ 
ductioni  inservientium,  qui  morbum  pollidum 
virginum  concomitare  solent,  dissipandos,  mo¬ 
tus  corporis,  praeter  solventia  tonica  ibidem 
creberrime  usitata,  est  svadendus. 

§*  37* 

Ingentes  dein  in  iisdem  febrium  intermit¬ 
tentium  casibus  exerit  motus  corporis  effectus, 
quae  non  tantum  ex  intemperie  nervorum  sy¬ 
stemati  gangyliorum  dicatarum,  sed  et  ex  pla¬ 
centis  praecipue  fibrilibus  relictis  exoriuntur. 
Sub  placenta  febrili  morbosus  intelligitur  sta¬ 
tus,  sub  quo  vasa  lymphatica,  glandulae  me* 
seraicae,  hepar  lien  et  reliqua  organa  abdo¬ 
minalia  tumescunt;  alienantur  inde  reproduc- 
tio,  nutritio  se -et  excretiones  et  propria  ca¬ 
chexia  adducitur,  quae  sufficientes  iterum  cau¬ 
sae  febrium  intermittentium  vices  gerere  valet. 
Infarctibus  et  obstructionibus  istis  non  dissi¬ 
patis,  febres  tam  diu  perdurant,  donec  vita, 
hydrope  scyrhoque  diversis  et  aliis  cache- 
xis  finitur.  Ad  febres  tales  intermittentes  sa¬ 
nandas  ,  primo  causa  eorum  indurationes 
antedictae  sunt  resolvendae,  et  febris  sua  spon¬ 
te  cessabit.  Ouod  autem  motus  corporis  cum 
interno  medicamentorum  solventium  usu  con¬ 
junctus  ad  delendas  abstruetiones  et  induratio¬ 
nes  conferat,  supra  jam  monuimus.  Motus  cor¬ 
poris  princeps  itaque  praebet  remedium  in  il¬ 
lis  febribus  intermittentibus,  qui  vel  placentis 
febrilibus  concomitantur  vel  ex  iisdem  exo¬ 
riuntur. 

§.  38. 

Morbus  etiam  regius,  calculi  fellei  et  as¬ 
cites  in  corporis  exercitatione  medelam  suam 
agnoscunt.  Omnes  hi  morbi  radices  suas  in  ab¬ 
domine  reconditas  gerunt ;  auferuntur  etiam 
resolutione  harum  indurationum.  Inter  varios 
itaque  medendi  modos,  motus  etiam  corporis 


pertinet,  qui  saluberrimos  suos  effectus  tali 
modo  edit.  Rustici  et  omnes  vitam  activam  de¬ 
gentes  raro  certe  morbis  similibus  plectuntur, 
sed  varii  opifices,  sutores,  sartores,  scribae, 
urbium  incolae,  praecipue  autem  sexus  femi¬ 
neus,  qui  ad  passivum  magis  vivendi  modum 
a  natura  est  destinatus. 

>  3p. 

Hypochondriaci,  feminae  hystericae  et  om¬ 
nes  diversis  neuralgiis,  ut  epilepsia,  chorea 
St.  Viti  atque  aliis  artuum  tremoribus  laboran¬ 
tes,  in  corporis  motione  in  aere  libere  mag¬ 
num  inveniunt  remedium.  Nimia  enim  cutis 
sensilitas  erga  omnis  generis  stimulos  obruitur 
atque  compescitur,  praecipue  autem  si  natando 
in  aqua  frigida  motus  musculares  frequentes 
exercent.  Natare  discant,  cutis  culturam  sibi 
adsvesaciant  lavando  eam  quotidie  aqua  frigi¬ 
da  ;  ne  diu  et  tenuibus  solum  tegumentis  et 
minus  tepidis  darmiant ;  nam  calor  sic  adauc¬ 
tus  cutem  laxam  teneram  gracilem  mollemque 
producit,  morbis  nimiopere  obnoxam. 

§.  40. 

Dein  et  in  thabidos  phthiscosque  motus 
corporis  influxus  suos  salutares  ostendit;  rari 
habitant  victu  tenui  ex  lacte  et  obsaniis  parato 
fruuntur;  obambulant  in  aere  amoeno  in  hor¬ 
tis  et  nemoribus,  et  vitam,  de  qua  sub  aliis 
rerum  circumstantiis  jam  canclamatum  erat, 
adhuc  prolongarunt. 

§.  41* 

Scorbutus  dein  et  morbus  maculosus  Verl- 
hofli  atque  reliquae  morborum  speties,  quae 
corporis  et  humorum  resolationem  tentant,  in 

ambulatione  et  aliis  corporis  motibus  in  aere 
puro,  quid  quam  frigidiusculo  medelam  suam 
saepe  saepius  agnoscunt.  Aegri  scorbuto  labo¬ 
rantes  ,  pallidi  luridi  prospiciunt,  membra  flac¬ 
cida  debilia  atque  doloribus  rheumaticis  plec¬ 
tuntur  ;  tarde  incedunt,  minima  jam  motione 
defatigati  sedere  aut  decumbere  desiderant,. 
Appetitus  penitus  deprurvatus ;  sitis  acidula  ex¬ 
optat;  respiratio  pulmonibus  lanquentibus  in- 
liibita,  asthmate  molestatur;  alvus  aut  clausa 
aut  fluida ;  urina  intense  tincta  ab  resolutis  hu¬ 
moribus  spissa  foetet  ,  et  pulsus  tangitur  tar¬ 
dus  atque  debilis.  S  an  quis  et  alii  humores  re¬ 
soluti  variis  organis  evacuatoriis  evehuntur  et 
aegros  orci  faucibus  adducunt 

§.  42, 

Eadem  miserimma  notatus  est  imagine 
morbus  maculosus  Yerlhofii1,  in  quo  striae  et 
maculae  a  sanguine  resoluto  conspiciuntur, 
nisi  adhuc  haemorrhagiae  passivae  mortem 
securam  citius  adducant  Ad  sepses  humorum 
itaque  inhibendas  ,  ad  tonum  materiae  odau- 
gendum,  vires  roborandas,  medicamina  non 
interna  tantum  usitantur,  corpus  aqua  acidis¬ 
que  lavatur,  sed  et  motus  corporis  commen¬ 
datur;  r obaratur  inde  totum  corpus,  aere  li¬ 
bero  sereno  puroque  pulmones  magis  exer¬ 
centur  s  an  qui  ilis  descarbanisatio  adaugetur, 
tubus  intestinalis  confirmatur  et  I  an  qui  da  di¬ 
gestio  vires  exesas  restaurat.  Ouod  motus  cor¬ 
poris  inhibitus  et  aer  humidus  miasmatibus  et 
aliis  impregnatus,  scorbutum  provocare  va¬ 
leant,  itinera  navi  facientium  testantur* 

§.  43. 

Multa  adhuc  et  notatu  dignissima  de  cor¬ 
poris  motione  quoad  morbos  praecavendos  et 
sanandos ,  nisi  tempus  urgeret,  dicenda  essent. 
Sed  supra  adductorum  dogmatum  observatio 
cum  temperantia  in  edendo  et  bibendo  juncta 
sine  dubio  firmissima  sanitatis  confervandae 
vitaeque,  quantum  fieri  potest  *  prolongandae 
sunt  media,  quae  simul  juncta  efficiunt,  quod 
corpus  nec  viribus  nec  sensus  acie,  nec  ani¬ 
mus  hilaritate  orbatur.  Experientia  teste  et  in¬ 
numeris  hanc  confirmantibus  exemplis  neminem 
latet,  juvenes  recto  exercitationum  corporalium 
usu  haud  paucum  corporis  robur  adeptos  et 
perinde  aptos  factos  fuisse,  labores  etsi  diffi¬ 
cultatibus  magnis  conjunctos  suscipiendi  ad 
studia  diligentissime  incumbendi,  et  publica 
officia  pro  patriae  salute  sine  sanitatis  detri¬ 
mento  peragendi,*  cum  e  contrario  hae  corpo¬ 
ris  exercitia  aptissimum  sint  remedium,  juve¬ 
nes  a  turpi  otio  et  quovis  voluptatum  genere 
retinendi ,  quibus  corpus  enervatur  et  matura 
senectus  adducitur. 

THESES  DEFENDENDAE. 


1*  Motus  c  orporis  non  excedens  et  legitima  ejus 
agitatio  non  solum  ad  sanitatem  conservandam,  sed 
et  ad  morborum  chronicorum  curam ,  multum  con¬ 
fert. 

2.  Morbus  in  contrarium  ac  vita  sana  ruit  effec¬ 
tum* 

3.  Medicus  naturae  minister  et  interpres  tan¬ 
tum  facit  et  intelligit,  quantum  de  naturae  ordine  re 
vel  mente  observaverit ,  ned  amplius  scit  aut  potest. 
—  Bacco  de  Yerulam. 

4.  Constat  iis,  quibus  nutritur  corpus. 

5.  Artis  insufficientiam  accusant  nonnulli,  pro¬ 
priam  ut  celent  inscitiam. 

6.  Simplex  veri  sigillum. 

7.  Examen  aegri  nunquam  negligendum. 

8.  Morbi  oriuntur  novi,  antiqui  evanescunt,  alio¬ 
rum  complurium  natura  forma  intensitas  cum  tem¬ 
pore  multum  mutantur. 

Q.  Datur  et  chimica  medicamentorum  actio. 

10.  Sanquis  non  nutrit,  sed  vehiculum  potius 
materiae  nutrientis  sistit. 

11*  Morbi  ex  contagio  evoluti  edatiores  sunt  et 
nobiliores  illis,  potentiis  aequivocis  pepertis. 

12.  Seminis  jactura  corpus  praeceteris  devastat. 

13.  Nulla  contra  nomina  morborum,  multa  con¬ 
tra  morborum  causas  dantur  specifica. 

14*  Genu  exarticulatio  amputationibus  non  est 
postponenda. 

15.  Nominalis.medicina  pure  scholastica  et  phan¬ 
tasiae  tantum  filia. 

16.  Parum  nutritionis  liquor  amnii  foetui  lar¬ 
gitur. 


